google/wiki40b huggingface dataset:
Buster Keaton

Život

Buster Keaton sa narodil Josephovi Hallie "Joe" Keatonovi a Myre Keatonovej v roku 1895 v malom kansaskom meste Piqua. Jeho rodičia boli varietní umelci, ktorí so svojou show spolu s americkým kúzelníkom Harrym Houdinim cestovali po Spojených štátoch. Keď mal tri roky, objavil sa prvýkrát v show svojich rodičov a vystupoval v nej až do veku 21 rokov. V roku 1917 sa zoznámil s filmovým priemyslom. Dvadsiate roky boli najplodnejším obdobím jeho tvorby. Hral počas nich v desiatkach filmov z ktorých mnohé aj režíroval. Toto obdobie jeho neustálej zaneprázdnenosti však poznačilo jeho osobný život a vyústilo až v rozvod s jeho prvou manželkou Natalie Talmadgeovou. Keaton sa z neho dlho nevedel spamätať a na dlhý čas prepadol alkoholu. Po niekoľkých rokoch sa znovu vrátil do filmového priemyslu – tentokrát primárne ako scenárista ale taktiež si zahral aj v niektorých televíznych show ale aj filmoch. Jeho nemé filmy boli publikom znovuobjavené v 60. rokoch. V roku 1960 sa taktiež dočkal veľkolepého ocenenia keď od americkej Akadémie filmových umení a vied dostal čestného Oscara.
Keaton bol počas svojho života trikrát ženatý. S prvou manželkou mal dvoch synov.
V januári 1966 mu bola diagnostikovaná rakovinu pľúc, avšak rodina a lekári to pred ním tajili. Myslel si že sa zotavuje zo zápalu priedušiek. Zomrel mesiac na to.

Dielo

Buster Keaton má na konte viac ako 100 filmov. Medzi najznámejšie a najoceňovanejšie patrí napríklad jeho nemý film Frigo na mašine.
Za prezývku Buster vďačí vraj Harrymu Houdinimu, ktorý ho tak nazval po tom, ako ho ako osemnásť mesačné dieťa videl spadnúť zo schodov bez toho aby si ublížil. U nás je Buster Keaton známy ako Frigo. Táto prezývka mu prischla kvôli jeho kamennej tvári a pohybom ktorá na plátne predvádzal.
Ku Keatonovmu odkazu sa hlási napríklad Jackie Chan ktorý ho vo svojej autobiografii uvádza ako primárny zdroj svojej inšpirácie.
Skaliar pestrý

Opis

Je veľký približne ako drozd plavý.

Výskyt a stav na Slovensku

Skaliar pestrý je sťahovavý. Odhadovaný počet hniezdiacich párov je 15 - 30. Veľkosť populácie i územie na ktorom sa vyskytuje vykazujú výrazný pokles viac ako o 50%. Ekosozologický status v roku 1995 E - ohrozený druh. V roku 1998 CR:A1, B2acd - kriticky ohrozený. V roku 2001 CR - kriticky ohrozený. V roku 2014 CR  A2ac; C2a(i);  D - kriticky ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.

Hniezdenie

Hniezdi v štrbinách skál, kameňolomoch alebo zrúcaninách.
Vojtech Oláh

Životopis

Pomocný inžinier Št. inžinierskeho úradu v Banskej Bystrici (do roku 1909). Učil na vodohospodárskej škole v Košiciach (od roku 1909). Tajomník Hornouhorského inžinierskeho spolku a redaktor jeho tlačového orgánu Műszaki Közlemények (1913-1917).
Mauvezin (Hautes-Pyrénées)

Poloha

Obec má rozlohu 9,85 km². Najvyšší bod je položený 574 m n. m. a najnižší bod 297 m n. m.

Obyvateľstvo

Počet obyvateľov obce je 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coin-sur-Seille

Poloha

Obec má rozlohu 3,31 km². Najvyšší bod je položený 232 m n. m. a najnižší bod 170 m n. m.

Obyvateľstvo

Počet obyvateľov obce je 295 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
České národné hádzanárske mužstvo

České národné hádzanárske mužstvo je národné mužstvo, ktoré reprezentuje Česko na medzinárodných podujatiach, napr. Majstrovstvách sveta, Majstrovstvách Európy či Letných olympijských hrách, a medzinárodných zápasoch v hádzanej.
Animágus

Animágus je čarodejník, ktorý sa ľubovoľne vie meniť na zvieratá. Animágom sa nemôže stať hocikto, len veľmi skúsený čarodejník, lebo transfigurácia musí byť prevedená bezchybne a preto má Ministerstvo mágie zoznam animágov a takto ich môže regulovať, má spísané ich charakteristické vlastnosti. Na animága sa môže človek premeniť pomocou transfiguračného kúzla Transfero portale.
Čarodejnica alebo čarodejník, ktorí sa premenia na netopiera, môžu lietať, ale pretože majú netopierí mozog, určite zabudnú kam chceli ísť v tej chvíli, ako vzlietnu. Preto je vždy riziko, keď sa čarodejník premieňa na nejaké zviera. 
Spisovateľka J. K. Rowlingová by sa chcela premieňať na vydru, lebo čarodejník, čo je animágus sa premieňa na svoje obľúbené zvieratko.
Getsemanská záhrada

Getsemanská záhrada (novogr. Γεθσημανι – Gethsemane, hebr. גת שמנים‎ – Gat Šmanim, z aram. גת שמני‎ – Gat Šmānê) v Jeruzaleme sa nachádza na úpätí Olivovej hory (iné označenie Olivetskej hory). Podľa Biblie tu Ježiš bdel a modlil sa tú noc, kedy bol zatknutý a neskôr ukrižovaný. Podľa Lukášovho evanjelia Ježišove muky v záhrade Getsemanskej boli také strašné, že "jeho potom boli veľké kropaje krvi padajúce na zem". Podľa tradície východnej ortodoxnej cirkvi je záhrada Getsemanská miestom, kde "usnula" Ježišova Matka (keďže Panna Mária nezomrela, ale bola vzatá do neba, zaužívalo sa v ortodoxnej terminológii takéto pomenovanie). Nachádza sa tam pravoslávny chrám, ktorý skrýva prázdny hrob Panny Márie - nie je tam pochovaná.

Etymológia

V evanjeliách podľa Matúša, a Marka, písaných v gréčtine, sa názov Getsemany objavuje napísaný Γεθσημανι, čo je odvodenina od aramejského גת שמנא (Gaṯ-Šmānê), znamenajúceho "olivový lis". Markovo evanjelium tiež Getsemany nazýva chorion -"miesto". Jánovo evanjelium o Getsemanoch hovorí ako o kepos, čiže "záhrada", alebo "sad".

Poloha

Getsemanská záhrada sa nachádza na úpätí Olivovej hory, v údolí Cedronu. Záhrade dominuje Kostol všetkých národov, známy tiež ako Kostol Utrpenia, postavený na mieste byzantského kostola zbúraného v roku 614 armádou perzských Sásánovcov a križiackeho kostola, ktorý bol zničený roku 1219. V blízkosti sa nachádza ruský pravoslávny Kostol Márie Magdalény s typickou zlatou cibuľovitou kupola|kupolou v štýle jaroslavských kostolov 17. storočia. Kostol Márie Magdalény vybudoval ruský cár Alexander III. na pamiatku svojej matky Márie Alexandrovnej.

Pútnické miesto

Getsemanská záhrada bola významným kresťanským pútnickým miestom raných kresťanských pútnikov. V roku 333 ju navštívil anonymný "Pútnik z Bordeaux", ktorého dielo lat. Itinerarium Burdigalense je najranejším cestopisom zanechanými kresťanským cestovateľom do Svätej zeme. V diele Eusebia z Kaisareie Onomasticon polohu Getsemanskej záhrady spomína "na úpätí Olivovej hory" a dodáva, že "tu bola viera zvyčajne vyznávaná".
Socialistická internacionála

Socialistická internacionála (SI, anglicky Socialist International) je celosvetová organizácia združujúca sociálnodemokratické, demokraticko-socialistické, labouristické, prípadne tiež sociálno liberálne a ľavicovo nacionalistické politické strany a hnutia. Vo svojej súčasnej podobe existuje od roku 1951, kedy bola ustanovená na zjazde vo Frankfurte nad Mohanom.
Ideovo nadväzuje na predvojnovú Druhú internacionálu. Ako mimovládna organizácia má konzultatívny štatút pri OSN.
Od januára 2006 je predsedom SI grécky politik Jeorjos Papandreu.
SI je riadená kongresom, ktorý sa schádza každé tri až štyri roky, a radou, ktorá zahŕňa členské strany a organizácie, ktorá sa schádza dvakrát ročne. Sekretariát Internacionály sídli v Londýne, pri SI existujú výbory a pracovné skupiny, vytvárajúce stanoviská a programy na témy ako migrácia, ľudské práva, Blízky východ, kurdská otázka atď.
Spočiatku boli členskými stranami hlavne strany pôsobiace v európskych krajinách a organizácia mala len niekoľko členov mimo Európu a žiadne zastúpenie v Latinskej Amerike. Hlavný nárast členstva nastal v 90. rokoch 20. storočia. V 80. rokoch vzala Socialistická internacionála pod záštitu Sandinovský front národného oslobodenia, ktorého ľavicová vláda bola v konflikte so Spojenými štátmi, ďalej Stranu nezávislosti Portorika alebo FRELIMO. Štatút pozorovateľskej strany získal napríklad palestínsky Fatah. Po rozpade sovietskeho bloku boli prijaté niektoré ex-komunistické strany. Odmietnutá ale bola napríklad Socialistická strana Srbska (z dôvodu nerešpektovania demokratických princípov fungovania štátu).
Beaumettes

Poloha

Obec má rozlohu 2,59 km². Najvyšší bod je položený 229 m n. m. a najnižší bod 119 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-en-Serval

Poloha

Obec má rozlohu 10,81 km². Najvyšší bod je položený 136 m n. m. a najnižší bod 57 m n. m.

Obyvateľstvo

Počet obyvateľov obce je 2 932 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maurrin

Poloha

Obec má rozlohu 13,38 km². Najvyšší bod je položený 121 m n. m. a najnižší bod 67 m n. m.

Obyvateľstvo

Počet obyvateľov obce je 457 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gino Bartali

Profesionálna kariéra

Profesionálna kariéra Gina Bartaliho sa začala v roku 1935. Ešte v tom istom roku získal na pretekoch Giro d´Italia prvenstvo v súťaži vrchárov a vyhral Majstrovstvá Talianska. O rok neskôr po prvýkrát vyhral Giro d´Italia.
Od roku 1935 do roku 1940 vyhral dvakrát Giro d´Italia, dvakrát Tour de Lombardy a Milano - San Remo a jedenkrát Tour de France (v roku 1938). Jeho kariéru prerušila II. sv. vojna.
Po vojne si v roku 1946 pripísal ďalšie víťazstvo na Giro d´Italia a na Majstrovstvách Zürichu. V roku 1948 druhýkrát vyhral Tour de France, čím sa zapísal do histórie ako pretekár, ktorý dokázal vyhrať túto súťaž s najväčším časovým odstupom medzi jednotlivými víťazstvami.
V súvislosti s Ginom Bartalim sa často spomína jeho rivalita s jeho krajanom Faustom Coppim. Ich cyklistické súboje sa tiahli všetkými významnými pretekmi, talianski fanúšikovia sa kvôli nim rozdelili na dva tábory. Ale obaja cyklisti voči sebe údajne prechovávali veľkú úctu: Dôkazom toho je Tour de France z roku 1949. Obaja vtedy pretekali za ten istý tím, Fausto Coppi v celkovom poradí vyhral a Gino Bartali bol druhý. Ako ukážkový príklad ich vzájomného rešpektu a úcty je, keď Fausto Coppi prenechal Ginovi víťazstvo na horskom priesmyku Col de Izoard ako „darček“ k jeho 35. narodeninám.
Fakulta telesnej výchovy a športu Univerzity Komenského v Bratislave

Fakulta telesnej výchovy a športu Univerzity Komenského v Bratislave (skr. FTVŠ UK) je jednou z fakúlt Univerzity Komenského, bola zriadená v roku 1960 a je najstarším a jediným výučbovým zariadením svojho druhu na Slovensku.

Štúdium

Fakulta telesnej výchovy a športu má dlhodobé tradície pri príprave kvalifikovaných odborníkov v oblasti telesnej výchovy a športu a v tvorivom rozvíjaní vied o športe. Pripravuje študentov v študijných programoch: učiteľstvo telesnej výchovy so špecializáciami, trénerstvo, šport a zdravie, šport a regenerácia, ktoré možno študovať v bakalárskom a nadväzne v magisterskom stupni štúdia. Vzdelávanie garantujú jednotlivé katedry, ktoré v spolupráci s príslušnými športovými zväzmi zabezpečujú kvalifikovanú prípravu nielen učiteľov telesnej výchovy, ale aj špecialistov pre jednotlivé druhy športu. Pri fakulte pôsobí Ústav vied o športe, ktorými sú športová edukológia, športová humanistika a športová kinantropológia. Absolventi fakulty získavajú vo vybraných športoch diplomovanú trénerskú kvalifikáciu, majú oprávnenie pôsobiť ako manažéri v oblasti športu a zároveň sú plne kvalifikovaní vyučovať telesnú výchovu na základných, stredných a vysokých školách.
Kloc

Ochrana

Predmetom ochrany bol prirodzený porast buku, jedle, smreku a javora.
Zlúčením PR Kloc a PR Loučky vznikla prírodná rezervácia V Klučí.
Oskár Lichner

Životopis

V roku 1915 – 1923 študoval na gymnáziu v Banskej Bystrici, v roku 1923 – 1925 na Vojenskej akadémii v Hraniciach na Morave. Dôstojník ČSĽA. Účastník protifaštického odboja v armáde. Počas SNP prednosta doplňovacej služby osôb a koní Veliteľstva 1.čs. armády na Slovensku, úspešne mobilizoval záložníkov. Po ústupe SNP do hôr príslušník partizánskeho zväzku Chruščov, od februára 1945 dôstojník 1. čs. armádneho zboru v ZSSR, s ktorým sa zúčastnil na oslobodzovacích bojoch.
Lea Tyron

Kariéra

Pochádza zo Sládkovičova a svoju kariéru v erotickom priemysle začala v roku 2005. Nafotila množstvo aktov a pózovala pre mnoho erotických stránok a časopisov.
Montoillot

Poloha

Obec má rozlohu 7,71 km². Najvyšší bod je položený 552 m n. m. a najnižší bod 374 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meloisey

Poloha

Obec má rozlohu 12,27 km². Najvyšší bod je položený 590 m n. m. a najnižší bod 281 m n. m.

Obyvateľstvo

Počet obyvateľov obce je 307 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žiarlivosť

Žiarlivosť (lat. Zelotypia) je jedna z ľudských emócií, charakterizovaná nadmerným lipnutím na určitej osobe a zvýšenou obavou o jej stratu. Ide o komplex negatívnych emócií, hnevu, pocitu menejcennosti či depresií. Zjednodušene možno charakterizovať žiarlivosť ako pocit vlastnej nedostatočnosti.
Slovo pochádza z francúzskeho jalousie. So žiarlivosťou a závisťou si často spojujeme zelenú farbu (napr.zozelenel závisťou).
Žiarlivosť je vyvolaná predstavou partnerovho vzťahu s niekým iným, pričom podnety pre jej vznik sa líšia podľa pohlavia (Buss, 1996). Ženy žiarlia častejšie kvôli emocionálnej pozornosti partnera, mužom sa viac prieči zdieľanie partnerkinej sexuálnej pozornosti.
Žiarlivosť je v medziľudských vzťahoch bežný jav. Môžeme ju pozorovať už u päťmesačných detí. Niektoré pramene tvrdia, že sa žiarlivosť objavuje v každej kultúre, iné pramene zastávajú názor, že je to kultúrne-špecifický fenomén.
Žiarlivosť a jej dopady boli témou mnohých románov, piesní, básní, filmov a iných umeleckých diel. Stala sa rovnako objektom zájmu vedcov. Psychológovia popísali niektoré faktory, ktoré vedú k jej vzniku. Sociológovia ukázali, že kultúrne hodnoty hrajú dôležitú úlohu nie len v ukazovateľoch, ktoré spúšťajú žiarlivosť, ale rovnako v našich predstavách o jej sociálne prípustných prejavoch. Biológovia poukázali na faktory, ktoré môžu žiarlivosť nevedome ovplyvniť.
U jedincov s poruchou sebahodnotenia môže žiarlivosť za určitých okolností nadobudnúť charakter patologického javu, prejavujúceho sa situačnou neprimeranosťou alebo prílišnou intenzitou emócií, tzv. chorobná žiarlivosť. Môže nadobudnúť povahu bludu (tzv. emulačný blud).
Friauville

Poloha

Obec má rozlohu 6,34 km². Najvyšší bod je položený 221 m n. m. a najnižší bod 187 m n. m.

Obyvateľstvo

Počet obyvateľov obce je 382 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Larodde

Poloha

Obec má rozlohu 23,04 km². Najvyšší bod je položený 868 m n. m. a najnižší bod 520 m n. m.

Obyvateľstvo

Počet obyvateľov obce je 267 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tweed

Priebeh toku

Pramení na Juhoškótskej vysočine. Tečie prevažne na východ horskou a kopcovitou krajinou a na dolnom toku po rovine. Ústi do Severného mora neďaleko mesta Berwick-upon-Tweed.
Na rieke sa nachádzajú dva významné mosty zo začiatku 19. storočia – Union Bridge a Dryburgh Suspension Bridge.

Vodný režim

Priemerný ročný prietok vody na dolnom toku pri meste Norham je 83 m³/s.

Využitie

Lodná doprava je možná blízko ústia v dobe prílivu.
Pungent Stench

Hudobný štýl

Hoci je kapela Pungent Stench death metalový spolok, kapelu takisto ovplyvnila rocková hudba a blues. Vplyv týchto štýlov je zjavný napr. na skladbách ako „Viva la muerte“, „Madcatmachopsychoromantik“, „Family Man“ a „Got MILF?“. Takisto Schirencov výber gitary (nakoľko často hráva na gitare Fender Telecaster) signalizuje vplyv iných žánrov na tvorbu členov.

Obsah textov

Obsah textov je viac-menej sexuálne orientovaný a to do oveľa väčšej miery ako u iných death metalových skupín. Tématika zahŕňa znásilnenia, pedofíliu či akrotomofíliu. Obaly albumov tejto tématike náležite zodpovedajú, nakoľko mnohé z nich sú transgresívne a takisto šokujúce. Autor obalov je Joel-Peter Witkin.
Železničná trať Kraľovany – Trstená

Cyklotrasa

V lete 2015 bola na telese zrušenej trate v úseku Trstená – Suchá Hora – Nowy Targ otvorená asfaltová cyklotrasa, súčasť projektu „Historicko-kultúrno-prírodná cesta okolo Tatier“. Cyklotrasa využíva aj mosty bývalej trate s novými mostovkami, uloženými na pôvodných oporných stenách. Zaujímavosťou je tiež prejazd bývalým koľajiskom stanice Suchá Hora s ruinou staničnej budovy a ďalšími staničnými prvkami.
Server

Serverový hardvér

Server môže byť skonštruovaný na báze bežného hardvéru, aký sa používa pri stolných počítačoch, ale väčšinou sa používa špeciálne upravený hardvér prispôsobený potrebám serveru. Väčšina serverov totiž beží 24 hodín denne 7 dní v týždni a z toho vyplýva potreba vyššej životnosti.
Dnešný výrobcovia serverov (napríklad Dell, Intel, …) používajú bežný hardvér, ktorý si sami testujú a zaručujú vysokú spoľahlivosť a životnosť. Ku svojim serverom poskytujú rýchly servis (obvykle na mieste inštalácie).
Na vzhľade servera nezáleží, väčšinou sú uzavreté v opustenej miestnosti, nainštalované do racku. Sú navštevované iba na údržbu alebo opravy. Servery sú najčastejšie umiestnené v miestnosti bez okien, ktorá drží stálu teplotu okolo 20 °C.
Procesory (CPU) sú jedna z najdôležitejších častí serverov. Musia riešiť mnoho podnetov od užívateľov a je potrebné aby mali čo najmenšiu poruchovosť. V serveroch je často používaných viacero procesorov alebo procesory s viacerými jadrami. Medzi najznámejšie serverové procesory patria Xeon od firmy Intel a Opteron od firmy AMD. Servery väčšinou obsahujú štandardnú integrovanú grafickú kartu (často sa do najnovších serverových základných dosiek montujú grafické karty, ktoré už existujú dlhé roky). Často nemajú zvukovú kartu, rozhranie pre joystick, USB atď. Takéto zariadenia sú pre chod servera zbytočné.

Hosting Webhosting

Webhosting je počítač/počítače ktoré poskytujú hosťovské služby pre daného klienta ktorý si ho môže prenajať. Je to v podstate jeden fyzický počítač, ktorý môže poskytovať viac služieb viacerým klientom a navzájom si neškodia.
Napr. na webhostingu môžu byť umiestnené herné servery, databázový server atď.
Chargé d’affaires

Chargé d'affaires (doslova z fr. "poverený záležitosťami/obchodmi") je označenie vedúceho diplomatickej misie tretej triedy.
Na rozdiel od vedúcich diplomatickej misie prvých dvoch tried (1. trieda je veľvyslanec, 2. trieda je vyslanec) ho poveruje ministerstvo zahraničných vecí, nie hlava štátu. V súčasnosti sa však výraz takmer výlučne používa v užšom zmysle (chargé d'affaires ad interim, skr. chargé d'affaires a.i.), čo je funkcionár, ktorý zastupuje vedúceho diplomatickej misie v čase jeho neprítomnosti.
Táto hodnosť bola ustanovená v Zásadách o poradí diplomatických zástupcov, ktoré prijal Viedenský kongres 19. marca 1815. (viď Historická Revue)
Trenč

Polohopis

Obec leží v juhozápadnej časti Lučenskej kotliny na nive a terase rieky Ipeľ.

Dejiny

V lokalite boli objavené nálezy z doby kamennej. Prvá písomná zmienka o obci je z roku 1327. Obyvateľstvo sa zaoberalo hlavne poľnohospodárstvom, vinohradníctvom a povozníctvom.
Saint-Antoine (Gers)

Poloha

Obec má rozlohu 9,8 km². Najvyšší bod je položený 198 m n. m. a najnižší bod 64 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
BeOS

Opis

Be Operating System, skrátene BeOS bol pôvodne vyvinutý pre platformu BeBox. BeOS bol na rozdiel od iných operačných systémov v tej dobe vyvinutý tak, aby využil výhody moderného hardvéru s optimalizáciou pre prácu s digitálnymi médiami, s využitím viacprocesorových systémov, s pervazívnym multithreadingom, preemptívnym multitaskingom a s vlastným 64-bitovým žurnálovaným súborovým systémom BFS. Desktopové prostredie bolo vyvinuté s dôrazom na čistotu a zrozumiteľnosť. API bolo napísané v C++. BeOS je kompatibilný s POSIX, takže je možné využívať riadkové rozhranie cez Bash shell, aj keď interne BeOS nie je derivátom Unixu.
Aj keď pôvodne bol BeOS dizajnovaný na hardvér AT&T Hobbit, neskôr bol prepísaný na procesory PowerPC: najprv pre vlastné systémy firmy Be, neskôr pre platformy PReP a CHRP firmy Apple Computer, s nádejou, že Apple využije BeOS ako náhradu za v tej dobe zastaraný Mac OS classic. Apple si napokon vybral NeXTSTEP a v roku 1996 zakúpil firmu NeXT, vďaka čomu sa do Apple navrátil spoluzakladateľ Steve Jobs. Situácia sa pre Be ešte viac skomplikovala tým, že Apple uzavrel prístup k informáciám o architektúre G3, ktoré boli dôležité pre ďalší vývoj BeOS na novom hardvéri Apple.
V roku 1997 firma Power Computing začala bundlovať BeOS vo svojom produktovom rade klonov počítačov Macintosh. Tieto systémy umožňovali spúšťanie Mac OS alebo BeOS.
Vďaka týmto krokom firmy Apple a tiež kvôli narastajúcim dlhom firmy Be Inc. bol v roku 1998 BeOS portovaný pre platformu x86. Firme Be sa však už nepodarilo dosiahnuť zisk. Jedným z posledných pokusov o oživenie záujmu bolo vydanie oklieštenej, ale voľne stiahnuteľnej verzie BeOS R5 (BeOS Personal Edition alebo BeOS PE). 
Be Inc. tiež vydala oklieštenú verziu BeOS for Internet Appliances (BeIA). BeOS PE aj BeIA však prišli príliš neskoro a v roku 2001 bolo intelektuálne vlastníctvo firmy Be predané firme Palm, Inc.. BeOS R5 sa tak stala poslednou oficiálnou verziou, aj keď na verejnosť ešte stihla preniknúť verzia R5.1 „Dano“, ktorá bola vyvíjaná ešte predtým než bola firma Be predaná firme Palm.
Napriek ukončeniu činnosti firmy Be Inc. BeOS si dodnes udržal popularitu u svojich oddaných užívateľov. BeOS komunita naďalej vyvíja slobodný softvér, uvoľňuje záplaty, ovládače a aktualizácie pre BeOS. Hlavným zdrojom sotfvéru je stránka BeBits.

Projekt na pokračovanie vývoja BeOS

Nemecká firma YellowTAB verí, že má práva na použitie zdrojových kódov nedokončenej verzie BeOS R5.1, nie však ochrannú známku BeOS, a distribuuje projekt operačného systému ZETA. YellowTAB nikdy nevyjadril stanovisko k legálnosti vo vzťahu k zdrojovým kódom BeOS a kvôli tomu si vytvorila veľkú kontroverziu a skepticizmus v BeOS komunite.
Afrodita

Afrodita (iné názvy: Afrodité, Afrodíté, Afrodíta; starogr. Ἀφροδίτη – Afrodité, iný prepis Afrodíté – doslova „tá, ktorá povstala z morskej peny (ἀφρός)") je grécka bohyňa krásy. Jej latinské meno je Venuša.

Zrodenie

Zrodila sa z morskej peny zmiešanej so semenom Urana po oddelení od Jana. Dopĺňam to, že Afrodita nikdy nestála v mušli alebo v lastúre. To mal talianský maliar Botticelli bujnú fantáziu.
Peisidiké (dcéra Pelia)

Peisidiké alebo Peisidika (starogr. Πεισιδίκη – Peisidiké, lat. Peisidice) je v gréckej mytológii dcéra iólskeho kráľa Pelia a jeho manželky Filomachy. (podľa inej verzie Anaxibie).
Keď prišiel Iasón z ďalekej Kolchidy, kde získal zlaté rúno, otec Peisidiky Pelias mu aj napriek splnenej úlohe, odmietol odovzdať vládu v Iólku. Iáson sa mu za to rozhodol pomstiť. Jeho maželka mocná čarodejnica Médeia mu svojimi kúzlami najskôr omladila jeho staručkého Aisóna, ktorý sa obával, že sa nedožije dňa, kedy sa v Iólku vráti vláda do rúk právoplatného dediča. Keď to videla Peisidiké a jej sestry Pelopeia, Hippothoé a Alkéstis, požiadali Médeiu, aby omladila aj ich otca. Ľstivá Médeia len na to čakala a samozrejme súhlasila, sestry naviedla aby svojho otca v spánku zranili a Médeia, ktorá mu následne mala vliať do žíl omladzovaciu tekutinu, to neurobila, ale namiesto toho mu vrazila do hrdla nôž, potom ho pokrájala na kusy a hodila do medeného kotla s vriacim odvarom. Potom čarami prikúzlila voz ťahaný okrídlenými drakmi na ktorom s výsmechom odletela. Nešťastná Peisidiké a jej sestry následne od hrôzy zošaleli. (podľa inej verzie ušli)
Po smrti Pelia sa však Iasón vládcom v Iólku aj tak nestal. Moc prevzal Peliov syn Akastos, ktorý Iasóna a Médeiu okamžite z krajiny vyhnal.
Inghem

Poloha

Obec má rozlohu 3,19 km². Najvyšší bod je položený 95 m n. m. a najnižší bod 42 m n. m.

Obyvateľstvo

Počet obyvateľov obce je 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
15. obvod (Paríž)

Geografia

Rozloha tohto obvodu je 8,502 km².

Demografia

Počet obyvateľov obvodu dosiahol najvyšší bod v roku 1962, kedy mal 250 551 obyvateľov. Odvtedy stratil približne desatinu populácie, ale zostáva medzi najľudnatejšími obvodmi Paríža s 225 362 obyvateľmi podľa posledného sčítania v roku 1999. S 144 667 pracovnými miestami podľa toho istého sčítania patrí k veľmi dobrým v obchodnej aktivite.